ན་ཆུང་མཚོ་དེ་ལྷ་མོའི་སྐུ་དངོས་མིན་པར་མནབས་བཟའ་ཡིན་པས།མཚོ་ལ་སྲིན་མོ་མགོ་དགུ་ཅན་ཞིག་འཁོར།སྲིན་མོ་མགོ་དགུ་ཅན་དེས་ཆར་རླུང་རང་དགར་ཕབ་ལ་སྤྲུལ་བའི་གཟུགས་སྣ་ཚོགས་སྟོན་ཤེས་པ་མ་ཟད་གདུག་རྩུབ་ཧ་ཅང་ཆེ།ཉིན་ཞིག་ལ་ལྷ་ཚོགས་གྲོས་བྱེད་བཞིན་པའི་དུས་སུ་གློ་བུར་དུ་རི་འདབས་ཀྱི་ན་ཆུང་མཚོའི་དཀྱིལ་ནས་སྒྲ་ཆེན་པོ་ཞིག་བྱུང་།དེའི་རྗེས་སུ་མགོ་དགུ་ཅན་གྱི་བདུད་འདྲེ་ཞིག་མཚོ་ནང་ནས་ཐད་ཀར་ནམ་མཁའ་རུ་འཕུར་བ་མཐོང་།སྒྲ་ཆེན་དེ་ནི་མགོ་དགུ་ཅན་གྱི་བདུད་འདྲེ་དེའི་སྒྲ་ཡིན་ལ།མོ་གནམ་ལ་འཕུར་རྗེས་ཆུ་དང་མེ་བཏང་ནས་མི་དམངས་ལ་གནོད་པ་བྱས།རི་མགོར་གནས་པའི་མི་དམངས་རྣམས་ལ་སྡུག་ཡོད་ཀྱང་བཤད་དཀའ།ཁང་བ་ལ་ལ་ཆུ་ལོག་དང་འདམ་རྡོས་དེད།ལ་ལ་མེ་ཡིས་བསྲེགས།གང་སར་ངུ་འབོད་ཀྱི་ཁེངས།འདྲེ་མགོ་དགུས་གལ་ཏེ་ལོ་རེར་ཁོ་ལ་ཟ་རྒྱུ་དང་ལོ་ཆུང་གི་བུ་བུ་མོ་ཆ་གཅིག་མ་ཕུལ་ན།ཁོས་དཔལ་ཡུལ་མཐའ་འཁོར་གྱི་མི་དམངས་ཡོད་ཚད་ཆུ་དང་མེ་ཡིས་མེད་པར་བཟོ་ངེས་པའི་འཇིགས་བསྐུལ།མི་རྣམས་ལ་བློ་ཐབས་ཅི་ཡང་མེད་པས།དཔལ་འཛོམས་རི་མགོར་སོང་ནས་མོ་རི་སྒྲོལ་མ་དང་ལྷ་ཚོགས་ལ་གསོལ་བ་བཏབ་ནས་རོགས་བྱེད་རོགས་ཞུས།དེ་ནས་ལྷ་ཚོགས་ཀྱིས་ལྷ་དམག་གདན་འདྲེན་ནས་སྲིན་མོ་མགོ་དགུ་བཏུལ།སྲིན་མོ་མགོ་དགུ་སྤྲུལ་བ་ཆེ་བས་མཚོ་ནང་དུ་གབ།ཐེངས་མང་བོ་འཐབ་འཛིན་བྱས་རྗེས།ལྷ་དམག་གིས་སྲིན་མོ་མགོ་དགུ་འདུལ་ཐབས་བྲལ།མ་ཟད་སྲིན་མོ་མགོ་དགུས་དཔལ་འཛོམས་རི་ལ་གནས་པའི་ལྷ་ཚོགས་གནས་དབྱུང་བྱེད་མགོ་ཚུགས།མོ་རི་སྒྲོལ་མས་གནས་ཚུལ་དེ་འདྲ་མཐོང་བས།སྲིན་མོ་མགོ་དགུ་འདུལ་དཀའ་བ་ཤེས་ནས།དཔལ་འཛོམས་དང་ན་ཆུང་གཉིས་ལ་རེ་ནས་འདུལ་བ་མ་གཏོགས་ཐབས་གཞན་མ་རྙེད།མཐར་ལྷ་ཚོགས་ཀྱིས་གྲོས་གཞི་ལྟར་དཔལ་འཛོམས་སྲིན་པོ་བཏུལ་ས་མངགས།